
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2891 

29 Οκτωβρίου 2014 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Μεταβίβαση αρμοδιότητας στον Γενικό Γραμματέα 
της Γ ενικής Γ ραμματείας Δημοσίων Εσόδων του 

Υπουργείου Οικονομικών. 1 

Μεταβίβαση αρμοδιοτήτων του Υπουργού Πολιτισμού 
και Αθλητισμού στις Περιφερειακές και Ειδικές Πε¬ 
ριφερειακές Υπηρεσίες και στα Δημόσια Μουσεία 
αρμοδιότητας της Γ ενικής Διεύθυνσης Αρχαιοτήτων 
και Πολιτιστικής Κληρονομιάς και στις Περιφερεια¬ 
κές Υπηρεσίες αρμοδιότητας της Γ ενικής Διεύθυν¬ 
σης Αναστήλωσης, Μουσείων και Τεχνικών Έργων 


του Υπουργείου Πολιτισμού και Αθλητισμού. 2 

ΑΠΟΦΑΣΕΙ Σ 

Αριθμ. Δ6Α1143923 ΕΞ 2014 (1) 


Μεταβίβαση αρμοδιότητας στον Γ ενικό Γ ραμματέα της 
Γ ενικής Γ ραμματείας Δημοσίων Εσόδων του Υπουρ¬ 
γείου Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) της υποπαραγράφου Ε.2 της παρ. Ε' του άρθρου 
πρώτου του Ν. 4093/2012 «Εγκριση Μεσοπρόθεσμου 
Πλαισίου Δημοσιονομικής Στρατηγικής 2013-2016. 
Επείγοντα μέτρα εφαρμογής του Ν. 4046/2012 και του 
Μεσοπρόθεσμου Πλαισίου Δημοσιονομικής Πολιτικής 
2013-2016» (Α' 222) και ειδικότερα της υποπερίπτωσης 
β' της περίπτωσης 4, 

β) της παρ. 9 του άρθρου 13 του Ν. 4111/2013 «Συντα- 
ξιοδοτικές ρυθμίσεις, τροποποιήσεις του Ν. 4093/2012, 
και άλλες επείγουσες ρυθμίσεις» (Α' 18), 
γ) των άρθρων 41, 50, 51, 54 και 90 του Κώδικα νομο¬ 
θεσίας για την Κυβέρνηση και Κυβερνητικά Όργανα, ο 
οποίος κυρώθηκε με το άρθρο πρώτο του π.δ. 63/2005 
«Κωδικοποίηση της νομοθεσίας για την Κυβέρνηση και 
τα Κυβερνητικά Όργανα» (Α' 98), 
δ) της υποπαραγράφου γ' της παραγράφου 8 του 
άρθρου 34 του Ν. 4141/2013 «Επενδυτικά εργαλεία 
ανάπτυξης, παροχή πιστώσεων και άλλες διατάξεις» 
(Α' 81), όπως τροποποιήθηκε με τις διατάξεις της πε¬ 


ρίπτωσης 8 της υποπαραγράφου Δ1 της παραγράφου 
Δ' του άρθρου πρώτου του Ν. 4152/2013 «Επείγοντα 
μέτρα εφαρμογής των νόμων 4046/2012, 4093/2012 και 
4127/2013» (Α' 107), 

ε) του π.δ. 284/1988 «Οργανισμός του Υπουργείου Οι¬ 
κονομικών» (Α' 128 και 165), 
στ) του π.δ. 185/2009 «Ανασύσταση του Υπουργείου 
Οικονομικών, συγχώνευση του Υπουργείου Οικονομίας 
και Οικονομικών με τα Υπουργεία Ανάπτυξης και Εμπο¬ 
ρικής Ναυτιλίας, Αιγαίου και Νησιωτικής Πολιτικής και 
μετονομασία του σε «Υπουργείο Οικονομίας, Ανταγωνι¬ 
στικότητας και Ναυτιλίας», μετατροπή του Υπουργείου 
Μακεδονίας - Θράκης σε Γ ενική Γ ραμματεία Μακεδονίας - 
Θράκης και υπαγωγή στο Υπουργείο Εσωτερικών της Γ ε¬ 
νικής Γ ραμματείας Μακεδονίας - Θράκης και της Γ ενικής 
Γ ραμματείας Αιγαίου και Νησιωτικής Πολιτικής» (Α' 213), 
ζ) του π.δ. 189/2009 «Καθορισμός και ανακατανομή 
αρμοδιοτήτων των Υπουργείων» (Α' 221), 
η) της υπ’ αριθμ. Δ6Α 1058824 ΕΞ 2014/8-4-2014 από¬ 
φασης του Γ ενικού Γ ραμματέα Δημοσίων Εσόδων του 
Υπουργείου Οικονομικών «Ανακαθορισμός της εσωτε¬ 
ρικής διάρθρωσης και των αρμοδιοτήτων οργανικών 
μονάδων της Γ ενικής Γ ραμματείας Δημοσίων Εσόδων 
του Υπουργείου Οικονομικών και μετονομασία ορισμέ¬ 
νων από αυτές» (Β' 865,1079 και 1846), όπως τροποποι¬ 
ήθηκε και ισχύει, 

0) του π.δ. 111/2014 «Οργανισμός του Υπουργείου Οι¬ 
κονομικών» (Α' 178), 

ι) του άρθρου 81 του Ν. 1892/1990 «Για τον εκσυγχρο¬ 
νισμό και την Ανάπτυξη και άλλες διατάξεις» (Α' 101), 
ια) της υπ’ αριθμ. Δ6Α 1015213ΕΞ2013/28.01.2013 από¬ 
φασης του Υπουργού Οικονομικών και του Υφυπουργού 
Οικονομικών «Μεταβίβαση αρμοδιοτήτων στον Γενικό 
Γ ραμματέα της Γ ενικής Γ ραμματείας Δημοσίων Εσόδων 
του Υπουργείου Οικονομικών» (Β' 130 και 372), όπως τρο¬ 
ποποιήθηκε με τις αριθμ. Δ6Α 1125239 ΕΞ 2013/8.8.2013 
(Β' 2003) και Δ6Α1196756ΕΞ2013/23-12-2013 (Β' 3317) όμοιες, 
ιβ) της υπ’ αριθμ. Δ6Α 1145867 ΕΞ2013/25.9.2013 
απόφασης του Υπουργού Οικονομικών «Μεταβίβα¬ 
ση αρμοδιοτήτων στον Γενικό Γραμματέα της Γενι¬ 
κής Γ ραμματείας Δημοσίων Εσόδων του Υπουργείου 
Οικονομικών» (Β' 2417), όπως τροποποιήθηκε με τις 
αριθμ. Δ6Α 1160282ΕΞ2013/21-10-2013 (Β' 2666) και Δ6Α 
1197560ΕΞ2013/30-12-2013 (Β' 3410) όμοιες, 

ιγ) της υπ’ αριθμ. Δ6Α1181084ΕΞ2013/26-11-2013 απόφα¬ 
σης του Υπουργού Οικονομικών «Διευκρινίσεις σχετικά 
με την αρμοδιότητα για την υποβολή ερωτημάτων προς 
το Νομικό Συμβούλιο του Κράτους και την αποδοχή των 
γνωμοδοτήσεων αυτού και από τον Υπουργό Οικονο¬ 
μικών» (Β' 3000). 

2. Την υπ’ αριθμ. 1086421/2042/0006/30.11.1990 κοινή 
απόφαση των Υπουργών Προεδρίας της Κυβέρνησης και 
Οικονομικών «Εξαίρεση διοικητικών πράξεων ή εγγρά¬ 
φων του Υπουργείου Οικονομικών από τον περιορισμό 
των υπογραφών της παρ. 1 του άρθρου 81 του Ν. 1892/ 
1990» (Β' 756). 

3. Το π.δ. 89/2014 «Διορισμός Υπουργών, Αναπληρωτών 
Υπουργών και Υφυπουργών» (Α' 134). 

4. Την ανάγκη να διασφαλισθεί η εύρυθμη και απο¬ 
τελεσματική λειτουργία των Υπηρεσιών της Γενικής 
Γραμματείας Δημοσίων Εσόδων του Υπουργείου Οι¬ 
κονομικών. 

5. Το γεγονός ότι, από τις διατάξεις της απόφασης 
αυτής, δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Στον Γενικό Γραμματέα της Γενικής Γραμματείας 
Δημοσίων Εσόδων του Υπουργείου Οικονομικών μετα¬ 
βιβάζουμε την αρμοδιότητα για την κατανομή ή ανακα¬ 
τανομή των θέσεων του μόνιμου και με σχέση εργασίας 
ιδιωτικού δικαίου προσωπικού της Γενικής Γραμματείας 
Δημοσίων Εσόδων, ανά κατηγορία, κλάδο και ειδικότητα, 
στις οργανικές μονάδες αυτής. 

2. Η υπ’ αριθμ. Δ6Α 1015213ΕΞ2013/28.1.2013 από¬ 
φαση και του Υφυπουργού Οικονομικών (Β' 130 και 
372), όπως τροποποιήθηκε με τις αριθμ. Δ6Α 1125239 
ΕΞ 2013/8.8.2013 (Β' 2003) και Δ6Α 1196756ΕΞ2013/ 
23-12-2013 (Β' 3317) όμοιες, η αριθμ. Δ6Α1181084ΕΞ2013/ 
26-11-2013 (Β' 3000) απόφαση και η αριθμ. Δ6Α 1145867 
ΕΞ2013/25-9-2013 (Β' 2417) όμοια, όπως τροποποιήθηκε 
με τις αριθμ. Δ6Α 1160282ΕΞ2013/21 -10-2013 (Β' 2666) 
και Δ6Α 1197560ΕΞ2013/30-12-2013 (Β' 3410) αποφάσεις, 
εξακολουθούν να ισχύουν. 

3. Οι πράξεις που αναφέρονται στην παρ. 1 του παρό¬ 
ντος θα κοινοποιούνται σε αντίγραφο στο Γ ραφείο μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Οκτωβρίου 2014 

Ο ΥΠΟΥΡΓΟΣ 

ΓΚΙΚΑΣ ΧΑΡΔΟΥΒΕΛΗΣ 
-♦- 

Αριθμ. ΥΠΠΟΑ/ΓΔΔΥ/ΔΟΕΠΥ/275923/40952/379 (2) 

Μεταβίβαση αρμοδιοτήτων του Υπουργού Πολιτισμού 
και Αθλητισμού στις Περιφερειακές και Ειδικές Πε¬ 
ριφερειακές Υπηρεσίες και στα Δημόσια Μουσεία 
αρμοδιότητας της Γ ενικής Διεύθυνσης Αρχαιοτήτων 
και Πολιτιστικής Κληρονομιάς και στις Περιφερεια¬ 
κές Υπηρεσίες αρμοδιότητας της Γενικής Διεύθυν¬ 
σης Αναστήλωσης, Μουσείων και Τεχνικών Έργων 
του Υπουργείου Πολιτισμού και Αθλητισμού. 

Ο ΥΠΟΥΡΓΟΣ 

ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις: 

α) του Ν. 3028/2002 «Για την προστασία των Αρχαιο¬ 
τήτων και εν γένει της Πολιτιστικής Κληρονομιάς» (ΦΕΚ 
Α' 153), 


β) του Ν. 2503/1997 «Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική αυ¬ 
τοδιοίκηση και άλλες διατάξεις» (ΦΕΚ Α' 107), 

γ) των άρθρων 54 και 90 του Κώδικα Νομοθεσίας για 
την Κυβέρνηση και τα Κυβερνητικά Όργανα που κυρώ¬ 
θηκε με το άρθρο πρώτο του Π.Δ. 63/2005 (ΦΕΚ Α' 98). 

δ) του Π.Δ. 104/2014 «Οργανισμός Υπουργείου Πολιτι¬ 
σμού και Αθλητισμού» (ΦΕΚ Α' 171), 

ε) του άρθρου 2 του Π.Δ. 118/2013 «Τροποποίηση του 
π.δ. 85/2012 (Α' 141) - Ίδρυση Υπουργείου Υποδομών, 
Μεταφορών και Δικτύων και Υπουργείου Πολιτισμού και 
Αθλητισμού και μετονομασία των Υπουργείων Ανάπτυ¬ 
ξης, Ανταγωνιστικότητας, Υποδομών, Μεταφορών και 
Δικτύων και Παιδείας και Θρησκευμάτων, Πολιτισμού και 
Αθλητισμού σε Υπουργείο Ανάπτυξης και Ανταγωνιστι¬ 
κότητας και σε Υπουργείο Παιδείας και Θρησκευμάτων 
αντιστοίχως» (ΦΕΚ Α' 152), 

στ) του Π.Δ. 89/2014 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ Α' 134). 

2. Την ανάγκη διασφάλισης της εύρυθμης και απο¬ 
δοτικής λειτουργίας των Υπηρεσιών του Υπουργείου 
Πολιτισμού και Αθλητισμού και της ταχείας προώθησης 
των υποθέσεών του. 

3. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Άρθρο 1 

Μεταβίβαση αρμοδιοτήτων στους Προϊσταμένους των 
Περιφερειακών και Ειδικών Περιφερειακών Υπηρεσιών 
και των Δημόσιων Μουσείων της Γενικής Διεύθυνσης 
Αρχαιοτήτων και Πολιτιστικής Κληρονομιάς του ΥΠΠΟΑ, 
που λειτουργούν σε επίπεδο Διεύθυνσης, εκτός των 
περιπτώσεων που εμπίπτουν στην αρμοδιότητα των Κε¬ 
ντρικών Συμβουλίων (παρ. 5 του άρθρου 50 του Ν. 3028/ 
2002) και κατά λόγον αρμοδιότητάς της κάθε Υπηρεσίας 
σύμφωνα με τον Οργανισμό του ΥΠΠΟΑ, ως εξής: 

Α. Στους Προϊσταμένους των Περιφερειακών Υπηρε¬ 
σιών: 

1. Η χορήγηση άδειας για: α) την εγκατάσταση ή τη 
λειτουργία βιοτεχνικής ή εμπορικής επιχείρησης, β) την 
τοποθέτηση τηλεπικοινωνιακών ή άλλων εγκαταστάσε¬ 
ων, γ) την επιχείρηση οποιουδήποτε τεχνικού ή άλλου 
έργου ή εργασίας, δ) την οικοδομική δραστηριότητα μέ¬ 
χρι 400 τ.μ. και μέχρι τριών ορόφων πλέον του ισογείου, 
πλησίον αρχαίου ή νεότερου μνημείου, αρχαιολογικού 
χώρου ή ιστορικού τόπου, εφόσον κριθεί ότι οι ανωτέρω 
εγκαταστάσεις κ,λπ. δεν επιφέρουν με άμεσο ή έμμεσο 
τρόπο καταστροφή, βλάβη, ρύπανση ή αλλοίωση της 
μορφής του μνημείου, του χώρου ή του τόπου (άρθρα 
10,12 παρ. 4, και άρθρο 16 του Ν. 3028/2002). 

2. Η χορήγηση άδειας για την άσκηση γεωργίας, κτη¬ 
νοτροφίας, Θήρας ή άλλων συναφών δραστηριοτήτων, 
καθώς και η οικοδομική δραστηριότητα στους χερσαίους 
αρχαιολογικούς χώρους και ιστορικούς τόπους που βρί¬ 
σκονται εκτός σχεδίου πόλεως, ή εκτός ορίων νομίμως 
υφισταμένων οικισμών (άρθρο 13, παρ. 1 του Ν. 3028/2002 
σε συνδυασμό με το άρθρο 16 του αυτού Νόμου). 

3. Η χορήγηση άδειας α) για εκμετάλλευση λατομείου 
και πόρισμά οικοδομικών υλικών εντός λατομικών πε¬ 
ριοχών και για τη διενέργεια μεταλλευτικών ερευνών 
(άρθρο 10, παρ. 2 του Ν. 3028/2002), β) για εκμετάλλευση 
λατομείου ή μεταλλείου και πόρισμά οικοδομικών υλι- 

κών, όταν η απόσταση από μνημείο, αρχαιολογικό χώρο 
ή ιστορικό τόπο είναι μεγαλύτερη από δύο χιλιόμετρα 
(άρθρα 10, παρ. 2 και 12, παρ. 4 σε συνδυασμό με το 
άρθρο 16 του αυτού Νόμου). 

4. Η χορήγηση άδειας σε ενεργούς οικισμούς ή τμή¬ 
ματά τους που αποτελούν αρχαιολογικούς χώρους ή 
ιστορικούς τόπους, καθώς και σε μη ενεργούς οικι¬ 
σμούς ή τμήματά τους, που βρίσκονται εντός σχεδίου 
πόλεως ή των ορίων νομίμως υφισταμένων ενεργών 
οικισμών και αποτελούν αρχαιολογικούς χώρους ή ιστο¬ 
ρικούς τόπους, για α) την ανέγερση νέων κτισμάτων, 
εφόσον συνάδουν από πλευράς όγκου, δομικών υλικών 
και λειτουργίας με το χαρακτήρα του οικισμού, β) την 
αποκατάσταση ερειπωμένων κτισμάτων, εφόσον τεκ¬ 
μηριώνεται η αρχική τους μορφή, γ) την κατεδάφιση 
υφισταμένων κτισμάτων, εφόσον δεν αλλοιώνεται ο χα¬ 
ρακτήρας του συνόλου ή έχουν χαρακτηρισθεί ετοιμόρ¬ 
ροπα κατά τις διατάξεις του άρθρου 41 του Ν. 3028/2002, 
δ) την εκτέλεση οποιοσδήποτε έργου στα υφιστάμενα 
κτίσματα, στους ιδιωτικούς ακάλυπτους χώρους και 
τους κοινόχρηστους χώρους, λαμβανομένου πάντα 
υπόψη του χαρακτήρα του οικισμού, ως αρχαιολογικού 
χώρου ή ιστορικού τόπου, ε) τη χρήση κτίσματος ή των 
ελεύθερων χώρων του, εφόσον εναρμονίζεται με το 
χαρακτήρα και τη δομή τους (άρθρο 14, παρ. 1 και 2 και 
άρθρο 16 του Ν. 3028/2002). 

5. Η έγκριση κάθε εργασίας, επέμβασης ή αλλαγής 
χρήσης σε ακίνητα μνημεία (άρθρο 10, παρ. 4 του 
Ν. 3028/2002). 

6. Η διακοπή εργασιών που εκτελούνται σε ακίνη¬ 
το μνημείο ή το περιβάλλον του κατά παράβαση των 
διατάξεων της παραγράφου 5 του άρθρου 10 του 
Ν. 3028/2002. 

7. Η απόφαση καταλογισμού του συνόλου ή μέρους 
της σχετικής δαπάνης σε βάρος των υπόχρεων σε πε¬ 
ρίπτωση αδράνειας ή καθυστέρησης αυτών να προβούν 
στην εκτέλεση των ανωτέρω εργασιών, καθώς και στην 
περίπτωση που αυτές κρίνονται ανεπαρκείς (άρθρο 11, 
παρ. 2 του Ν. 3028/2002). 

8. Η απόφαση για την εκτέλεση επειγουσών εργασι¬ 
ών συντήρησης, στερέωσης και προστασίας ακινήτων 
μνημείων, ιδιαιτέρως σε περιπτώσεις ετοιμορροπίας 
(άρθρο 40, παρ. 2 και άρθρο 41, παρ. 3 του Ν. 3028/2002). 

9. Η απόφαση για την εκπόνηση μελετών και η εκτέ¬ 
λεση αρχαιολογικών έργων που περιλαμβάνονται στο 
εγκεκριμένο από το Κ.Α.Σ. ή το Κ.Σ.Ν.Μ. πρόγραμμα δρά¬ 
σης των Υπηρεσιών (άρθρα 37, 40 παρ. 1 και 43, παρ. 1 
του Ν. 3028/2002). 

10. Η έκδοση σημάτων και πρωτοκόλλων, με τα οποία 
διαπιστώνεται η πλήρωση των προϋποθέσεων, από τις 
οποίες απορρέουν έννομες συνέπειες, σύμφωνα με την 
διάταξη της παρ. 14 του άρθρου 73 του Ν. 3028/2002. 

11. Η διαπίστωση εάν συντρέχει λόγος και η έγκριση 
καταβολής αποζημίωσης ιδιοκτητών για προσωρινή στέ¬ 
ρηση ή περιορισμό χρήσης ακινήτου, που επιβάλλεται 
για την προστασία αρχαιολογικών χώρων, μνημείων ή 
ιστορικών τόπων, εφόσον το ποσόν αυτής δεν υπερ¬ 
βαίνει τα 3.000 ευρώ κατ’ έτος (άρθρο 9 παρ. 4, άρθρο 
19 και άρθρο 36 παρ. 16 σε συνδυασμό με το άρθρο 16 
του Ν. 3028/2002). 

12. Η μέριμνα για την τήρηση των διαδικασιών εισα¬ 
γωγής Πολιτιστικών Αγαθών, πλην των περιπτώσεων 
της παρ. 11 του άρθρου 34 του Ν. 3028/2002 (άρθρα 33, 
34 του Ν. 3028/2002). 


13. Η χορήγηση αδείας φωτογραφήσεως, κινημα- 
τογραφήσεως και βιντεοσκοπήσεως σε μεμονωμένα 
μνημεία, αρχαιολογικούς χώρους, ιστορικούς τόπους 
και μουσεία που ανήκουν στο Δημόσιο (άρθρο 46 του 
Ν. 3028/2002). 

14. Οι εγκρίσεις μετακινήσεως εκτός έδρας του υφι¬ 
στάμενου προσωπικού της Διευθύνσεως εντός των γε¬ 
ωγραφικών ορίων της περιφέρειας αρμοδιότητάς τους. 

15. Η εισαγωγή προς τα Τοπικά Συμβούλια Μνημείων 
θεμάτων για τα οποία είναι αρμόδια η Υπηρεσία τους 
και η διαβίβαση στις αρμόδιες Διευθύνσεις της Κ.Υ. 
του ΥΠ.ΠΟ.Α. θεμάτων, για τα οποία είναι αρμόδιο να 
γνωμοδοτήσει το Κεντρικό Αρχαιολογικό Συμβούλιο 
ήτο Κεντρικό Συμβούλιο Νεοτέρων Μνημείων (άρθρα 
49, παρ. 2 και 50, παρ. 5 του Ν. 3028/2002). 

16. Η εκτέλεση παντός έργου για την επισκευή, συ¬ 
ντήρηση, βελτίωση των εγκαταστάσεων ή διαμόρφωση 
του κτηρίου ή του περιβάλλοντος χώρου μουσείων, αρ¬ 
χαιολογικών συλλογών ή αποθηκών και κάθε κτηρίου 
εν γένει που υπάγεται στην αρμοδιότητα της Γενικής 
Διεύθυνσης Αρχαιοτήτων και Πολιτιστικής Κληρονομιάς, 
μέχρι προϋπολογισμού ποσού 15.000 ευρώ (χωρίς το 
Φ.Π.Α.) και χωρίς να προκαλείται αλλοίωση της μορ¬ 
φής τους. Για έργα προϋπολογισμού δαπάνης άνω των 
15.000 ευρώ (χωρίς το Φ.Π.Α.), η εκτέλεση θα πραγμα¬ 
τοποιείται έπειτα από μελέτη που θα εγκρίνεται από 
την αρμόδια Διεύθυνση της Κ.Υ. του ΥΠ.ΠΟ.Α. 

17. α) Η έκδοση αποφάσεων για τη διενέργεια διερευ¬ 
νητικής ή σωστικής ανασκαφής, τη συντήρηση και τη 
φύλαξη των ευρημάτων (άρθρο 9, παρ. 1 και άρθρο 37, 
παρ. 1 3 του Ν. 3028/2002). 

β) Η χορήγηση άδειας για την πρόσβαση ειδικών επι¬ 
στημόνων στο χώρο σωστικής ανασκαφής (άρθρο 37, 
παρ. 4 του Ν. 3028/2002). 

γ) Η έκδοση απόφασης για τη χρηματοδότηση σω¬ 
στικής ανασκαφής από τον κύριο του έργου (άρθρο 37, 
παρ. 6, εδάφιο 4 του Ν. 3028/2002). 

δ) Η έκδοση απόφασης για τη διατήρηση ή μη αρχαίου 
(άρθρο 9, παρ. 1 του Ν. 3028/2002). 

18. Η απόφαση για τη χορήγηση αμοιβής σε αυτόν 
που προέβη στη δήλωση αρχαίου, που περιέρχεται στο 
Δημόσιο, ή στην υπόδειξη τόπου, όπου βρίσκονται άγνω¬ 
στα στην Υπηρεσία κινητά αρχαία, εφόσον η χρηματική 
τους αξία δεν υπερβαίνει το ποσό των 1500 ευρώ, όπως 
εκάστοτε αναπροσαρμοζόμενο ισχύει (άρθρα 24 παρ. 3 
και 4 του Ν. 3028/2002). 

19. Η εξαγωγή μνημείων που πιστοποιείται ότι έχουν 
εισαχθεί προσωρινά στη Χώρα και βρίσκονται νομίμως 
στη κατοχή ή την κυριότητα του ενδιαφερομένου (άρ¬ 
θρο 34, παρ. 5 του Ν. 3028/2002). 

20. Ο ορισμός επόπτη αρχαιολογικής έρευνας πεδίου, 
ανασκαφής, επιφανειακής ή άλλης μορφής επιφανειακής 
έρευνας (άρθρο 36 παρ. 7 του Ν. 3028/2002). 

21. Η μέριμνα για τη λειτουργία των εκκλησιαστικών 
μουσείων (άρθρο 45 του Ν. 3028/2002 και άρθρο 6 παρ. 

5 του Ν. 2557/1997). 

22. Η εξέταση εκκλησιαστικών και θρησκευτικού χα¬ 
ρακτήρα εν γένει ακινήτων υπό χαρακτηρισμό (άρθρο 

6 παρ. 6 του Ν. 3028/2002). 

23. Όλες οι κατά την παρούσα απόφαση μεταβιβαζόμε¬ 
νες αρμοδιότητες που αφορούν νεότερα εκκλησιαστικά 
ή θρησκευτικού χαρακτήρα εν γένει μνημεία. 

24. Όλες οι ενέργειες που προβλέπονται από τις 
διατάξεις του άρθρου 22 σχετικά με την κατάσχεση 

(αναγκαστική ή συντηρητική) κινητών μνημείων μετα¬ 
γενέστερων του 1453 και έως το 1830 (άρθρο 22 του 
Ν. 3028/2002). 

25. Αποφάσεις απευθείας ανάθεσης κατόπιν διαπραγ¬ 
ματεύσεων, συμβάσεις και σχετικές πράξεις, όταν προ- 
καλείται δαπάνη μέχρι του ποσού των 20.000,00 €, μη 
συμπεριλαμβανομένου του Φ.Π.Α., αναπροσαρμοζόμενη 
σύμφωνα με την κείμενη νομοθεσία. Οι απευθείας ανα¬ 
θέσεις επιτρέπονται, εφόσον δεν παραβιάζουν διατάξεις 
της κείμενης νομοθεσίας. 

26. Αποφάσεις και εντολές που αφορούν σε προκη¬ 
ρύξεις διαγωνισμών (πρόχειρων, δημόσιων ή διεθνών) 
καθώς και κάθε σχετική με αυτές απόφαση ή πράξη, 
εκτός των ειδικών περιπτώσεων που προβλέπονται από 
την κείμενη νομοθεσία και με την επιφύλαξη των δια¬ 
τάξεων του Π.Δ. 263/1987, όπως συμπληρώθηκε από το 
Ν. 2947/2001. 

27. Αποφάσεις και εντολές που αφορούν στην προκή¬ 
ρυξη θέσεων προσωπικού ιδιωτικού δικαίου ορισμένου 
χρόνου (ΙΔΟΧ), σε κάθε σχετική με αυτή απόφαση ή 
πράξη, καθώς και στη λύση της σχέσεως εργασίας, 
σύμφωνα με την κείμενη νομοθεσία. 

28. Πράξεις εκκαθάρισης δαπανών και κάθε σχετική 
απόφαση όπως ορίζεται στο Π.Δ. 113/2010 και το Ν. 4270/ 
2014 όπως έχουν τροποποιηθεί και ισχύουν. 

29. Χορήγηση άδειας περάτωσης εργασιών οικοδό¬ 
μησης μετά το πέρας σωστικής ανασκαφικής έρευνας 
(παράδοση αρχαιολογικού χώρου). 

30. Η χορήγηση άδειας για τη χρήση οργάνων δια- 
σκόπησης προς διερεύνηση του υπεδάφους (παρ. 2 του 
άρθρου 38 του Ν. 3028/2002). 

31. Η χορήγηση άδειας σε ειδικούς επιστήμονες για 
την πρόσβαση σε αρχαιολογικούς χώρους, μνημεία, 
ή ιστορικούς τόπους, ή σε κινητά μνημεία που ευρί- 
σκονται σε δημόσια μουσεία, συλλογές, ή αποθήκες, ή 
στην κατοχή ιδιωτών ή νομικών προσώπων, με σκοπό 
τη φωτογράφηση, τη μελέτη, τη σχεδίαση, ή τη δημοσί¬ 
ευση τους, εφόσον συντρέχουν οι νόμιμες προς τούτο 
προϋποθέσεις (άρθρα 11 παρ. 3, 29 παρ. 1 και 46 παρ. 3 
του Ν. 3028/2002). 

Β. Στους Προϊσταμένους των Ειδικών Περιφερειακών 
Υπηρεσιών: 

α) Στον Προϊστάμενο της Εφορείας Εναλίων Αρχαιο¬ 
τήτων, πέραν από τις αρμοδιότητες που μεταβιβάζονται 
στους Προϊστάμενους των Περιφερειακών Υπηρεσιών, 
που εφαρμόζονται αναλόγως, εάν πρόκειται περί μνη¬ 
μείων, αρχαιολογικών χώρων και ιστορικών τόπων ευρι¬ 
σκομένων στη θάλασσα ή σε λίμνες ή στους ποταμούς, 
μεταβιβάζονται επιπλέον οι αρμοδιότητες: 

1. Η χορήγηση άδειας για την αλιεία, την αγκυροβολιά 
και την υποβρύχια δραστηριότητα με αναπνευστικές 
συσκευές στους ενάλιους αρχαιολογικούς χώρους και 
ιστορικούς τόπους (άρθρο 15, παρ. 1 του Ν. 3028/2002). 

2. Η χορήγηση άδειας για τη χρήση οργάνων δια- 
σκόπησης προς διερεύνηση του βυθού ή του πυθμένα 
(άρθρο 15, παρ. 3 του Ν. 3028/2002). 

3. Η χορήγηση άδειας για την εκτέλεση λιμενικών 
έργων (άρθρο 15 παρ. 5 του Ν. 3028/2002). Εφόσον δεν 
πρόκειται για εκτέλεση έργου πλησίον χερσαίου μνημεί¬ 
ου, χερσαίου αρχαιολογικού χώρου ή ιστορικού τόπου. 

4. Η χορήγηση άδειας καθαρισμού βυθού ή ναυαγιαί¬ 
ρεσης χωρίς επέμβαση στον αρχαιολογικό χώρο. 

5. Πράξεις εκκαθάρισης δαπανών και κάθε σχετική 
απόφαση όπως ορίζεται στο Π.Δ. 113/2010 και το Ν. 4270/ 
2014 όπως έχουν τροποποιηθεί και ισχύουν. 


β) Στον Προϊστάμενο της Εφορείας Παλαιοανθρωπο- 
λογίας-Σπηλαιολογίας, πέραν από τις αρμοδιότητες που 
μεταβιβάζονται στους Προϊστάμενους των Περιφερει¬ 
ακών Υπηρεσιών, που εφαρμόζονται αναλόγως, καθώς 
και εκείνες του Προϊσταμένου της Εφορείας Εναλίων 
Αρχαιοτήτων, εάν πρόκειται περί σπηλαίων με υποβρύ¬ 
χιες εντός αυτών αρχαιότητες, καθώς και εάν πρόκειται 
περί σπηλαίων και παλαιοντολογικών καταλοίπων κατά 
την έννοια του εδαφ. αα) της παρ. β' του άρθρου 2 του 
Ν. 3028/2002. 

Γ. Στους Προϊσταμένους των Δημόσιων Μουσείων: 

1. Η χορήγηση αδείας φωτογραφήσεως, κινηματογρα- 
φήσεως και βιντεοσκοπήσεως (άρθρο 46 του Ν. 3028/ 
2002 ). 

2. Η εισαγωγή προς τα Τοπικά Συμβούλια Μνημείων 
θεμάτων για τα οποία είναι αρμόδιο το Μουσείο και 
η διαβίβαση στις αρμόδιες Διευθύνσεις της Κ.Υ. του 
ΥΠ.ΠΟ.Α. θεμάτων, για τα οποία είναι αρμόδιο να γνω- 
μοδοτήσει το Κεντρικό Αρχαιολογικό Συμβούλιο ήτο 
Κεντρικό Συμβούλιο Νεοτέρων Μνημείων (άρθρα 49, 
παρ. 2 και 50, παρ. 5 του Ν. 3028/2002). 

3. Η εκτέλεση παντός έργου για την επισκευή, συ¬ 
ντήρηση, βελτίωση των εγκαταστάσεων ή διαμόρφωση 
του κτηρίου ή του περιβάλλοντος χώρου μουσείων, αρ¬ 
χαιολογικών συλλογών ή αποθηκών και κάθε κτηρίου 
εν γένει που υπάγεται στην αρμοδιότητα της Γενικής 
Διεύθυνσης Αρχαιοτήτων και Πολιτιστικής Κληρονομιάς, 
μέχρι προϋπολογισμού ποσού 15.000 ευρώ (χωρίς το 
Φ.Π.Α.) και χωρίς να προκαλείται αλλοίωση της μορ¬ 
φής τους. Για έργα προϋπολογισμού δαπάνης άνω των 
15.000 ευρώ (χωρίς το Φ.Π.Α.), η εκτέλεση θα πραγμα¬ 
τοποιείται έπειτα από μελέτη που θα εγκρίνεται από 
την αρμόδια Διεύθυνση της Κ.Υ. του ΥΠ.ΠΟ.Α. 

4. Η χορήγηση άδειας σε ειδικούς επιστήμονες για την 
πρόσβαση σε κινητά μνημεία που ευρίσκονται σε δημό¬ 
σια μουσεία, συλλογές, ή αποθήκες, με σκοπό τη φω¬ 
τογράφηση, τη μελέτη, ή τη δημοσίευση τους, εφόσον 
συντρέχουν οι νόμιμες προς τούτο προϋποθέσεις (άρ¬ 
θρα 11 παρ. 3, 29 παρ. 1 και 46 παρ. 3 του Ν. 3028/2002). 

5. Πράξεις εκκαθάρισης δαπανών και κάθε σχετική 
απόφαση όπως ορίζεται στο Π.Δ. 113/2010 και το Ν. 4270/ 
2014 όπως έχουν τροποποιηθεί και ισχύουν. 

Άρθρο 2 

Μεταβίβαση γενικών αρμοδιοτήτων στους Προϊσταμέ¬ 
νους Τμημάτων των Περιφερειακών και Ειδικών Περιφε¬ 
ρειακών Υπηρεσιών και Δημόσιων Μουσείων της Γ ενικής 
Διεύθυνσης Αρχαιοτήτων και Πολιτιστικής Κληρονομιάς 
του ΥΠΠΟΑ, ως εξής: 

Α. Στους Προϊσταμένους Τ μημάτων των Περιφερεια¬ 
κών Υπηρεσιών: 

1. Απαντήσεις σε πολίτες ή φορείς για θέματα αρμο¬ 
διότητας του οικείου τμήματος. 

2. Προπαρασκευαστικά, υπομνηστικά και γενικά όλα 
τα διαδικαστικά έγγραφα ενημερωτικού περιεχομένου. 

3. Εγκρίσεις για τη θέση εγγράφων αρμοδιότητάς 
τους στο Αρχείο, χορηγήσεις αντιγράφων των εγγρά¬ 
φων αυτών, γνωστοποιήσεις διοικητικών εγγράφων 
στους υπαλλήλους του Τμήματος (Ν. 2690/1999, αρ. 5). 

4. Χορήγηση στατιστικών στοιχείων για διεθνή κείμενα 
αρμοδιότητας τμήματος. 

5. Προγραμματισμός και εισήγηση για τις μετακινήσεις 
εκτός έδρας των υπαλλήλων του οικείου τμήματος. 

6. Προγραμματισμός και εισήγηση για τις άδειες επι¬ 
δημίας και εκπαιδευτικών αδειών των ΠΕ δικαιούχων 
υπαλλήλων του οικείου τμήματος. 

7. Η εισήγηση για την πρόσληψη προσωπικού για την 
εκτέλεση έργων δί αυτεπιστασίας από τη Διεύθυνση 
στην οποία υπάγονται. 

Β. Στους Προϊσταμένους Τμημάτων των Ειδικών Πε¬ 
ριφερειακών Υπηρεσιών: 

1. Απαντήσεις σε πολίτες ή φορείς για θέματα αρμο¬ 
διότητας του οικείου τμήματος. 

2. Προπαρασκευαστικά, υπομνηστικά και γενικά όλα 
τα διαδικαστικά έγγραφα ενημερωτικού περιεχομένου. 

3. Εγκρίσεις για τη θέση εγγράφων αρμοδιότητάς 
τους στο Αρχείο, χορηγήσεις αντιγράφων των εγγρά¬ 
φων αυτών, γνωστοποιήσεις διοικητικών εγγράφων 
στους υπαλλήλους του Τμήματος (Ν. 2690/1999, αρ. 5). 

4. Χορήγηση στατιστικών στοιχείων για διεθνή κείμενα 
αρμοδιότητας τμήματος. 

5. Προγραμματισμός και εισήγηση για τις μετακινήσεις 
εκτός έδρας των υπαλλήλων του οικείου τμήματος. 

6. Προγραμματισμός και εισήγηση για τις άδειες επι¬ 
δημίας και εκπαιδευτικών αδειών των ΠΕ δικαιούχων 
υπαλλήλων του οικείου τμήματος. 

7. Η εισήγηση για την πρόσληψη προσωπικού για την 
εκτέλεση έργων δί αυτεπιστασίας από τη Διεύθυνση 
στην οποία υπάγονται. 

Γ. Στους Προϊσταμένους Τμημάτων των Δημόσιων 
Μουσείων: 

1. Απαντήσεις σε πολίτες ή φορείς για θέματα αρμο¬ 
διότητας του οικείου τμήματος. 

2. Προπαρασκευαστικά, υπομνηστικά και γενικά όλα 
τα διαδικαστικά έγγραφα ενημερωτικού περιεχομένου. 

3. Εγκρίσεις για τη θέση εγγράφων αρμοδιότητάς 
τους στο Αρχείο, χορηγήσεις αντιγράφων των εγγρά¬ 
φων αυτών, γνωστοποιήσεις διοικητικών εγγράφων 
στους υπαλλήλους του Τμήματος (Ν. 2690/1999, αρ. 5). 

4. Χορήγηση στατιστικών στοιχείων για διεθνή κείμενα 
αρμοδιότητας τμήματος. 

5. Προγραμματισμός και εισήγηση για τις μετακινήσεις 
εκτός έδρας των υπαλλήλων του οικείου τμήματος. 

6. Προγραμματισμός και εισήγηση για τις άδειες επι¬ 
δημίας και εκπαιδευτικών αδειών των ΠΕ δικαιούχων 
υπαλλήλων του οικείου τμήματος. 

7. Η εισήγηση για την πρόσληψη προσωπικού για την 
εκτέλεση έργων δί αυτεπιστασίας από τη Διεύθυνση 
στην οποία υπάγονται. 

Άρθρο 3 

Μεταβίβαση ειδικών αρμοδιοτήτων στους Προϊσταμέ¬ 
νους Τμημάτων των Περιφερειακών και Ειδικών Περιφε¬ 
ρειακών Υπηρεσιών και Δημόσιων Μουσείων της Γ ενικής 
Διεύθυνσης Αρχαιοτήτων και Πολιτιστικής Κληρονομιάς 
του ΥΠΠΟΑ, ως εξής: 

Α. Στους Προϊσταμένους των Τμημάτων Προϊστορικών 
και Κλασικών και Βυζαντινών Αρχαιολογικών Χώρων, 
Μνημείων, ΑρχαιογνωστικήςΈρευνας και Μουσείων των 
Περιφερειακών Υπηρεσιών της ΓΔΑΠΚ. 

1. Η χορήγηση άδειας εκτέλεσης έργου ή έγκρισης 
Μελετών Περιβαλλοντικών Επιπτώσεων σε περιοχές 
που δεν υπάρχουν μνημεία και δεν απαιτείται γνώμη 
Συμβουλίου. 

2. Η κατάρτιση του ανά τριετία πορίσματος επιθεώρη¬ 
σης για την κατάσταση κάθε ακίνητου μνημείου (άρθρο 


4 παρ. 2 του Ν. 3028/02), από κοινού με τον Προϊστάμενο 
του Τμήματος Αρχαιολογικών Έργων και Μελετών και 
τον Προϊστάμενο του Τμήματος Συντήρησης. 

3. Η χορήγηση άδειας ελεύθερης επίσκεψης μουσείων 
και αρχαιολογικών χώρων σε όσους έχουν το προς 
τούτο δικαίωμα, σύμφωνα με τις οικείες διατάξεις που 
ισχύουν κάθε φορά (άρθρο 46, παρ. 1 του Ν. 3028/2002 
και άρθρο 9 του Ν. 736/1977). 

4. Η χορήγηση αδείας στις υπηρεσίες του ΥΠΠΟΑ 
για την παραγωγή, αναπαραγωγή και διάδοση στο κοι¬ 
νό για άμεσο ή έμμεσο οικονομικό ή εμπορικό σκοπό, 
εκμαγείων, αντιγράφων ή απεικονίσεων μνημείων, που 
ανήκουν στο Δημόσιο, είτε ακινήτων που βρίσκονται σε 
αρχαιολογικούς χώρους και ιστορικούς τόπους ή είναι 
μεμονωμένα, είτε κινητών που βρίσκονται σε μουσεία 
ή συλλογές του Δημοσίου με οποιονδήποτε τρόπο και 
μέσο (άρθρο 46, παρ. 4 του Ν. 3028/2002). 

5. Η χορήγηση άδειας εκτέλεσης εκσκαφών από από- 
ψεως αρχαιολογικού νόμου για ανεύρεση μη αρχαι¬ 
ολογικών θησαυρών (άρθρο 10 του Ν. 3028/2002 και 
Ν. 6133/1934). 

6. Η χορήγηση έγκρισης για τη μεταφορά κινητών 
μνημείων εντός της περιφέρειας τους για τη συντήρηση 
ή έκθεσή τους, ή από τις ανασκαφές σε κρατικά μουσεία, 
συλλογές ή αρχαιολογικές αποθήκες (άρθρο 36, παρ. 
10 του Ν. 3028/2002). 

7. Η χορήγηση άδειας για τη φωτογράφηση, τη μελέτη, 
τη σχεδίαση, ή τη δημοσίευση δημοσιευμένων κινητών 
και ακινήτων αρχαίων. 

8. Η έκδοση απόφασης για κινητά αρχαία της παρ. 5 
του άρθρου 23 του Ν. 3028/2002. 

9. Η επιβολή στον ιδιοκτήτη ακινήτου της υποχρέωσης 
να επιτρέψει την υπό όρους επίσκεψη αρχαίου ή νεο- 
τέρου μνημείου που διατηρείται εντός της ιδιοκτησίας 
του, καθώς και τη φωτογράφηση και μελέτη αυτού (άρ¬ 
θρο 9, παρ. 3 και άρθρο 11 του Ν. 3028/2002). 

10. Η τήρηση των διαδικασιών της κατοχής ή της κυ¬ 
ριότητας κινητών μνημείων, που ανήκουν σε φυσικά 
πρόσωπα (άρθρο 28 του Ν. 3028/2002). 

11. Η χορήγηση βεβαίωσης ότι τα αγαθά που προορί¬ 
ζονται προς εξαγωγή από την ελληνική επικράτεια δεν 
είναι μνημεία (άρθρο 34 του Ν. 3028/2002 και παρ. 2 του 
άρθρου 10 του Π.Δ. 941/1977). 

12. Η παραλαβή δηλώσεων για την ανακάλυψη ή εύ¬ 
ρεση ακινήτου αρχαίου, η εξέταση, καταγραφή, αξιολό¬ 
γηση και λήψη μέτρων προστασίας τούτου, στα οποία 
περιλαμβάνεται και η διακοπή των εκτελουμένων έργων 
ή εργασιών στο ακίνητο όπου το αρχαίο αυτό ανακα¬ 
λύφθηκε ή βρισκόταν (παρ. 1 και 2 του άρθρου 8 του 
Ν. 3028/2002). 

13. Η παραλαβή δηλώσεων για την ανακάλυψη, εύρε¬ 
ση ή περιέλευση σε πρόσωπο κινητού αρχαίου (παρ. 1 
και 2 του άρθρου 24 του Ν. 3028/2002. Ωσαύτως, και 
η παραλαβή δηλώσεων και η χορήγηση αδείας κατά 
τα προβλεπόμενα στις παρ. 3-4 του άρθρου 73 του 
Ν. 3028/2002. 

14. Όλες οι ενέργειες που είναι απαραίτητες για τη 
φύλαξη κινητών μνημείων, που ευρίσκονται στην κατοχή 
ή την κυριότητα τρίτων (άρθρο 27 του Ν. 3028/2002). 

15. Η υπηρεσιακή αλληλογραφία που αφορά σε θέματα 
ανιχνευτών μετάλλου. 

Β. Στον Προϊστάμενο του Τμήματος Αρχαιολογικών 
Έργων και Μελετών. 

1. Η υπηρεσιακή αλληλογραφία για την εκτέλεση επει- 
γουσών εργασιών συντήρησης, στερέωσης και προ¬ 
στασίας ακινήτων μνημείων, ιδιαιτέρως σε περιπτώσεις 
ετοιμορροπίας (άρθρο 40, παρ. 2 και άρθρο 41, παρ. 3 
του Ν. 3028/2002). 

2. Η υπηρεσιακή αλληλογραφία για την λήψη των ανα¬ 
γκαίων μέτρων συντήρησης ή στερέωσης και εν γένει 
προστασίας ετοιμόρροπου ακινήτου μνημείου. 

3. Η κατάρτιση του ανά τριετία πορίσματος επιθε¬ 
ώρησης για την κατάσταση κάθε ακίνητου μνημείου 
(άρθρο 4 παρ. 2 του Ν. 3028/2002), από κοινού με τους 
Προϊστάμενους των Τμημάτων Προϊστορικών και Κλα¬ 
σικών και Βυζαντινών Αρχαιολογικών Χώρων, Μνημείων, 
Αρχαιογνωστικής Έρευνας και Μουσείων και τον Προ¬ 
ϊστάμενο του Τμήματος Συντήρησης. 

Γ. Στον Προϊστάμενο του Τ μήματος Συντήρησης 

1. Η υπηρεσιακή αλληλογραφία για την εκτέλεση ερ¬ 
γασιών μεταφοράς ή μετακίνησης ακινήτου μνημείου ή 
απόσπασης γλυπτικών, ζωγραφικών, ψηφιδωτών, διακο- 
σμητικών ή άλλων στοιχείων ακινήτου επίσης μνημείου, 
εφόσον έχει εκδοθεί σχετική εγκριτική απόφαση, ή η 
εκτέλεση των εργασιών αυτών χωρίς υπαίτια καθυ¬ 
στέρηση και χωρίς άλλη διατύπωση, εάν παρίσταται 
επείγουσα ανάγκη (άρθρο 42 του Ν. 3028/2002). 

2. Η υπηρεσιακή αλληλογραφία για την εκτέλεση επει- 
γουσών εργασιών συντήρησης, στερέωσης και προστα¬ 
σίας ετοιμόρροπων μνημείων (άρθρα 40 παρ. 2, 41 παρ. 
3, 43 παρ. 2). 

3. Η υπηρεσιακή αλληλογραφία για την τήρηση των 
διαδικασιών και η σχετική έγκριση για την εξαγωγή 
νεότερων αντικειμένων, εφόσον έχει εκδοθεί η σχετική 
άδεια εκτός περιπτώσεων της παρ. 11 του άρθρου 34 
του Ν 3028/2002. 

4. Η κατάρτιση του ανά τριετία πορίσματος επιθε¬ 
ώρησης για την κατάσταση κάθε ακίνητου μνημείου 
(άρθρο 4 παρ. 2 του Ν. 3028/2002), από κοινού με τους 
Προϊστάμενους των Τ μημάτων Προϊστορικών και Κλα¬ 
σικών και Βυζαντινών Αρχαιολογικών Χώρων, Μνημεί¬ 
ων, Αρχαιογνωστικής Έρευνας και Μουσείων και τον 
Προϊστάμενο του Τμήματος Αρχαιολογικών Έργων και 
Μελετών. 

5. Όλες οι ενέργειες που είναι απαραίτητες για τη συ¬ 
ντήρηση κινητών μνημείων, που ευρίσκονται στην κατο¬ 
χή ή την κυριότητα τρίτων (άρθρο 27 του Ν. 3028/2002). 

6. Εισηγήσεις για άδειες δειγματοληψίας σε συνερ¬ 
γασία με το αρμόδιο Τμήμα Αρχαιοτήτων (ΦΕΚ 180/ 
Β730-1-2004). 

Δ. Στον Προϊστάμενο του Τμήματος Διοικητικής και 
Οικονομικής Υποστήριξης, Φύλαξης και Ασφάλειας 

1. Αποφάσεις κατατάξεως του προσωπικού ιδιωτικού 
δικαίου ορισμένου χρόνου. 

2. Υποβολή των κατά περίπτωση απαραίτητων σύμφω¬ 
να με την κείμενη νομοθεσία δηλώσεων που αφορούν 
στο προσωπικό ιδιωτικού δικαίου ορισμένου χρόνου 
προς ασφαλιστικούς φορείς, Ο.Α.Ε.Δ. κ.λπ. 

3. Βεβαιώσεις και πιστοποιητικά που αφορούν στην 
υπηρεσιακή κατάσταση των υπαλλήλων με σχέση ερ¬ 
γασίας ιδιωτικού δικαίου ορισμένου χρόνου. 

4. Αποφάσεις χορηγήσεως στους υπαλλήλους, με οι- 
αδήποτε σχέση εργασίας, αναρρωτικών αδειών, αδει¬ 
ών κυήσεως και λοχείας, μητρότητας, καθώς και τα 
έγγραφα παραπομπής των υπαλλήλων σε υγειονομική 


εξέταση για λόγους ασθένειας με ή χωρίς αποδοχές, 
ειδικής άδειας απουσίας για συμμετοχή σε εξετάσεις 
εκπαιδευτικών ιδρυμάτων. 

5. Απλά διαβιβαστικά έγγραφα αιτημάτων και υπηρε¬ 
σιακών μεταβολών των υπαλλήλων στο ΥΠ.ΠΟ.Α. 

6. Τ ον προγραμματισμό και έλεγχο της φύλαξης των 
μουσείων, αποθηκών αρχαίων, αρχαιολογικών χώρων 
και εν γένει αρχαιολογικών εγκαταστάσεων, την τή¬ 
ρηση και εποπτεία της φύλαξης κατά τις ημέρες των 
εξαιρέσιμων και αργιών και τη σύνταξη των σχετικών 
καταστάσεων για την αποζημίωση των προσφερομένων 
υπηρεσιών κατά τις ημέρες αυτές. 

Ε. Στους Προϊσταμένους Τμημάτων των Ειδικών Πε¬ 
ριφερειακών Υπηρεσιών της ΓΔΑΠΚ Όσον αφορά τις 
ειδικές εξουσιοδοτήσεις στους Προϊσταμένους Τμημά¬ 
των των Ειδικών Περιφερειακών Υπηρεσιών της Γ ενικής 
Διεύθυνσης Αρχαιοτήτων και Πολιτιστικής Κληρονομιάς, 
αυτές εφαρμόζονται αναλόγως με αυτές των Τμημάτων 
των Περιφερειακών Υπηρεσιών. 

ΣΤ. Στους Προϊσταμένους των Τμημάτων των Συλλο¬ 
γών των Δημοσίων Μουσείων 

1. Η χορήγηση βεβαίωσης ότι τα αγαθά που προορί¬ 
ζονται προς εξαγωγή από την ελληνική επικράτεια δεν 
είναι μνημεία (άρθρο 34 του Ν. 3028/2002 και παρ. 2 του 
άρθρου 10 του Π.Δ. 941/1977). 

2. Η χορήγηση αδείας για την παραγωγή, αναπαρα¬ 
γωγή και διάδοση στο κοινό για άμεσο ή έμμεσο οι¬ 
κονομικό ή εμπορικό σκοπό, εκμαγείων, αντιγράφων ή 
απεικονίσεων μνημείων, που ανήκουν στο Δημόσιο, είτε 
ακινήτων που βρίσκονται σε αρχαιολογικούς χώρους 
και ιστορικούς τόπους ή είναι μεμονωμένα, είτε κινητών 
που βρίσκονται σε μουσεία ή συλλογές του Δημοσίου 
με οποιονδήποτε τρόπο και μέσο (άρθρο 46, παρ. 4 του 
Ν. 3028/2002). 

3. Η χορήγηση άδειας για τη φωτογράφηση, τη μελέτη, 
τη σχεδίαση, ή τη δημοσίευση δημοσιευμένων κινητών 
αρχαίων. 

Ζ. Στους Προϊσταμένους των Τ μημάτων Συντήρησης, 
Χημικών και Φυσικών Ερευνών και Αρχαιομετρίας και 
τους Προϊσταμένους των Τμημάτων Συντήρησης των 
Δημοσίων Μουσείων. 

Εισηγήσεις για άδειες δειγματοληψίας σε συνεργασία 
με το αρμόδιο Τμήμα Συλλογών (ΦΕΚ 180/Β730-1-2004). 

Η. Στον Προϊστάμενο του Τμήματος Διοικητικής, Οι¬ 
κονομικής και Τεχνικής Υποστήριξης, Ασφάλειας και 
Φύλαξης των Μουσείων. 

1. Αποφάσεις κατατάξεως του προσωπικού ιδιωτικού 
δικαίου ορισμένου χρόνου. 

2. Υποβολή των κατά περίπτωση απαραίτητων σύμφω¬ 
να με την κείμενη νομοθεσία δηλώσεων που αφορούν 
στο προσωπικό ιδιωτικού δικαίου ορισμένου χρόνου 
προς ασφαλιστικούς φορείς, ΟΑΕΔ κ.λπ. 

3. Βεβαιώσεις και πιστοποιητικά που αφορούν στην 
υπηρεσιακή κατάσταση των υπαλλήλων με σχέση ερ¬ 
γασίας ιδιωτικού δικαίου ορισμένου χρόνου. 

4. Αποφάσεις χορηγήσεως στους υπαλλήλους, με οι- 
αδήποτε σχέση εργασίας, αναρρωτικών αδειών, αδει¬ 
ών κυήσεως και λοχείας, μητρότητας, καθώς και τα 
έγγραφα παραπομπής των υπαλλήλων σε υγειονομική 
εξέταση για λόγους ασθένειας με ή χωρίς αποδοχές, 
ειδικής άδειας απουσίας για συμμετοχή σε εξετάσεις 
εκπαιδευτικών ιδρυμάτων. 

5. Απλά διαβιβαστικά έγγραφα αιτημάτων και υπηρε¬ 
σιακών μεταβολών των υπαλλήλων στο ΥΠ.ΠΟ.Α. 

6. Τον προγραμματισμό και έλεγχο της φύλαξης των 
μουσείων, αποθηκών αρχαίων, αρχαιολογικών χώρων 
και εν γένει αρχαιολογικών εγκαταστάσεων, την τή¬ 
ρηση και εποπτεία της φύλαξης κατά τις ημέρες των 
εξαιρέσιμων και αργιών και τη σύνταξη των σχετικών 
καταστάσεων για την αποζημίωση των προσφερομένων 
υπηρεσιών κατά τις ημέρες αυτές. 

7. Η χορήγηση άδειας ελεύθερης επίσκεψης μουσείων 
σε όσους έχουν το προς τούτο δικαίωμα, σύμφωνα με 
τις οικείες διατάξεις που ισχύουν κάθε φορά (άρθρο 46, 
παρ. 1 του Ν. 3028/2002 και άρθρο 9 του Ν. 736/1977). 

Αρθρο 4 

Μεταβίβαση αρμοδιοτήτων στους Προϊσταμένους 
των Περιφερειακών Υπηρεσιών της Γενικής Διεύθυν¬ 
σης Αναστήλωσης, Μουσείων και Τεχνικών Έργων του 
ΥΠΠΟΑ, που λειτουργούν σε επίπεδο Διεύθυνσης, εκτός 
των περιπτώσεων που εμπίπτουν στην αρμοδιότητα 
των Κεντρικών Συμβουλίων (παρ. 5 του άρθρου 50 του 
Ν. 3028/2002) και κατά λόγον αρμοδιότητας της κάθε 
Υπηρεσίας σύμφωνα με τον Οργανισμό του ΥΠΠΟΑ, 
ως εξής: 

Α. Στους Προϊσταμένους των Περιφερειακών Υπηρε¬ 
σιών: 

1. Η χορήγηση άδειας για: 

α) την εγκατάσταση ή τη λειτουργία βιοτεχνικής ή 
εμπορικής επιχείρησης, 

β) την τοποθέτηση τηλεπικοινωνιακών ή άλλων εγκα¬ 
ταστάσεων, 

γ) την επιχείρηση οποιουδήποτε τεχνικού ή άλλου 
έργου ή εργασίας, 

δ) την οικοδομική δραστηριότητα μέχρι 400 τ.μ. συ¬ 
νολικής δόμησης και μέχρι τριών ορόφων πλέον του 
ισογείου, πλησίον αρχαίου ή νεότερου μνημείου, εντός 
αρχαιολογικού χώρου ή εντός ιστορικού τόπου, εφόσον 
κριθεί ότι οι ανωτέρων εγκαταστάσεις κ,λπ., δεν επι¬ 
φέρουν με άμεσο ή έμμεσο τρόπο καταστροφή, βλάβη, 
ρύπανση ή αλλοίωση της μορφής του μνημείου, του 
χώρου ή του τόπου (άρθρα 10,12 παρ. 4, και άρθρο 16 
του Ν. 3028/2002). Στην περίπτωση δόμησης μεγαλύ¬ 
τερης των 600 τ.μ. ή οικοδόμησης περισσότερων των 
τριών ορόφων το θέμα θα αποστέλλεται στην Κεντρική 
Υπηρεσία για την έκδοση της σχετικής απόφασης από 
τον Διευθυντή της αρμόδιας Διευθύνσεως. 

2. Η χορήγηση άδειας α) για εκμετάλλευση λατομείου 
και πόρισμά οικοδομικών υλικών εντός λατομικών πε¬ 
ριοχών και για τη διενέργεια μεταλλευτικών ερευνών 
(άρθρο 10, παρ. 2 του Ν. 3028/02), β) για εκμετάλλευση 
λατομείου ή μεταλλείου και πόρισμά οικοδομικών υλι¬ 
κών, όταν η απόσταση από μνημείο, αρχαιολογικό χώρο 
ή ιστορικό τόπο είναι μεγαλύτερη από δύο χιλιόμετρα 
(άρθρα 10, παρ. 2 και 12, παρ. 4 σε συνδυασμό με το 
άρθρο 16 του αυτού Νόμου). 

3. Η χορήγηση άδειας σε ενεργούς οικισμούς ή τμή¬ 
ματά τους που αποτελούν αρχαιολογικούς χώρους ή 
ιστορικούς τόπους, καθώς και σε μη ενεργούς οικισμούς 
ή τμήματά τους, που βρίσκονται εντός σχεδίου πόλεως 
ή των ορίων νομίμως υφισταμένων ενεργών οικισμών 
και αποτελούν αρχαιολογικούς χώρους ή ιστορικούς 
τόπους, για: 

α) την ανέγερση νέων κτισμάτων, εφόσον συνάδουν 
από πλευράς όγκου, δομικών υλικών και λειτουργίας με 
το χαρακτήρα του οικισμού, 


β) την αποκατάσταση ερειπωμένων κτισμάτων, εφό¬ 
σον τεκμηριώνεται η αρχική τους μορφή, 

γ) την κατεδάφιση υφισταμένων κτισμάτων, εφόσον 
δεν αλλοιώνεται ο χαρακτήρας του συνόλου ή έχουν 
χαρακτηρισθεί ετοιμόρροπα κατά τις διατάξεις του άρ¬ 
θρου 41 του Ν. 3028/2002, 

δ) την εκτέλεση οποιουδήποτε έργου στα υφιστά¬ 
μενα κτίσματα, στους ιδιωτικούς ακάλυπτους χώρους 
και τους κοινόχρηστους χώρους, λαμβανομένου πάντα 
υπόψη του χαρακτήρα του οικισμού, ως αρχαιολογικού 
χώρου ή ιστορικού τόπου, 

ε) τη χρήση κτίσματος ή των ελεύθερων χώρων του, 
εφόσον εναρμονίζεται με το χαρακτήρα και τη δομή 
τους (άρθρο 14 παρ. 1 και 2 και άρθρο 16 του Ν. 3028/ 
2002 ). 

4. Η έγκριση κάθε εργασίας, επέμβασης ή αλλαγής 
χρήσης σε ακίνητα μνημεία (άρθρο 10, παρ. 4 του 
Ν. 3028/2002). 

5. Η διακοπή εργασιών που εκτελούνται σε ακίνητο 
μνημείο ή το περιβάλλον του κατά παράβαση των δια¬ 
τάξεων της παραγράφου 5 του άρθρου 10 του Ν. 3028/ 
2002 και §14γ άρθρο 73. 

6. Η λήψη των αναγκαίων μέτρων συντήρησης ή στερέ¬ 
ωσης και εν γένει προστασίας ετοιμόρροπου ακινήτου 
μνημείου και η δυνατότητα καταλογισμού του συνόλου ή 
μέρους της σχετικής δαπάνης σε βάρος των υποχρέων 
σε περίπτωση αδράνειας ή καθυστέρησης αυτών να 
προβούν στην εκτέλεση των ανωτέρω εργασιών, καθώς 
και στην περίπτωση που αυτές κρίνονται ανεπαρκείς 
(άρθρο 10 παρ. 2 του Ν. 3028/2002). 

7. Η εκτέλεση επειγουσών εργασιών συντήρησης, στε¬ 
ρέωσης και προστασίας ακινήτων μνημείων, ιδιαιτέρως 
σε περιπτώσεις ετοιμορροπίας (άρθρο 40, παρ. 2 και 
άρθρο 41, παρ. 3 του Ν. 3028/2002). 

8. α) Η εκπόνηση μελετών και η εκτέλεση αρχαιολογι¬ 
κών έργων που περιλαμβάνονται στο εγκεκριμένο από 
το Κ.Α.Σ. ή το Κ.Σ.Ν.Μ. πρόγραμμα δράσης των Υπηρεσι¬ 
ών (άρθρα 37, 40, παρ. 1 και 43, παρ. 1 του Ν. 3028/2002). 

β) Η εκτέλεση εργασιών μεταφοράς ή μετακίνησης 
ακινήτου μνημείου ή απόσπασης γλυπτικών, ζωγρα¬ 
φικών, ψηφιδωτών, διακοσμητικών ή άλλων στοιχείων 
ακινήτου επίσης μνημείου, εφόσον έχει εκδοθεί σχετική 
εγκριτική απόφαση, ή η εκτέλεση των εργασιών αυτών 
χωρίς υπαίτια καθυστέρηση και χωρίς άλλη διατύπω¬ 
ση, εάν παρίσταται επείγουσα ανάγκη (άρθρο 42 του 
Ν. 3028/2002). 

γ) Η εκτέλεση επειγουσών εργασιών συντήρησης, 
στερέωσης και προστασίας ετοιμόρροπων μνημείων 
(άρθρα 40 παρ. 2, 41 παρ. 3, 43 παρ. 2 του Ν. 3028/2002). 

9. Η έκδοση σημάτων και πρωτοκόλλων, με τα οποία 
διαπιστώνεται η πλήρωση των προϋποθέσεων, από τις 
οποίες απορρέουν έννομες συνέπειες, σύμφωνα με την 
διάταξη της παρ. 14 του άρθρου 73 του Ν. 3028/2002. 

10. Οι εγκρίσεις μετακίνησης εκτός έδρας του υφι¬ 
στάμενου προσωπικού της Διευθύνσεως εντός των γε¬ 
ωγραφικών ορίων της περιφέρειας αρμοδιότητάς τους 
(Π.Δ. 104/2014). 

11. Η εισαγωγή προς τα Τοπικά Συμβούλια Μνημείων 
θεμάτων για τα οποία είναι αρμόδια η Υπηρεσία τους 
και η διαβίβαση στις αρμόδιες Διευθύνσεις της Κ.Υ. 
του ΥΠ.ΠΟ.Α. θεμάτων, για τα οποία είναι αρμόδιο να 
γνωμοδοτήσει το Κεντρικό Αρχαιολογικό Συμβούλιο ή 
το Κεντρικό Συμβούλιο Νεοτέρων Μνημείων (άρθρα 49, 
παρ. 2 και 50, παρ. 5 του Ν. 3028/2002). 

12. Η σύνταξη έκθεσης τεκμηρίωσης για το χαρα¬ 
κτηρισμό νεότερων ακινήτων μνημείων (άρθρο 6 του 
Ν. 3028/2002). 

13. Η σύνταξη έκθεσης τεκμηρίωσης για το χαρακτηρι¬ 
σμό ιστορικών τόπων μεταγενεστέρων του 1830 (άρθρο 
16 σε συνδυασμό με τα άρθρα 12, 13, 14 και 15 του Ν. 
3028/2002). 

14. Η σύνταξη έκθεσης τεκμηρίωσης για το χαρακτη¬ 
ρισμό νεοτέρων κινητών μνημείων (άρθρο 20 του Ν. 
3028/2002). 

15. Όλες οι ενέργειες που προβλέπονται από τις διατά¬ 
ξεις του άρθρου 22 σχετικά με την κατάσχεση (αναγκα¬ 
στική ή συντηρητική) μεταγενέστερων του 1830 κινητών 
μνημείων (άρθρο 22 του Ν. 3028/2002). 

16. Τη διαχείριση των έργων που εμπίπτουν στο πεδίο 
αρμοδιότητας της οικείας Διεύθυνσης, ως Προϊσταμένης 
Αρχής, σύμφωνα με το Π.Δ. 263/1987 και το Π.Δ. 104/2014. 

17. Η χορήγηση άδειας εκτέλεσης έργου ή έγκριση 
Μελετών Περιβαλλοντικών Επιπτώσεων σε περιοχές 
που δεν υπάρχουν μνημεία και δεν απαιτείται γνώμη 
Συμβουλίου. 

18. Πράξεις εκκαθάρισης δαπανών και κάθε σχετική 
απόφαση όπως ορίζεται στο Π.Δ. 113/2010 και το Ν. 4270/ 
2014 όπως έχουν τροποποιηθεί και ισχύουν. 

Αρθρο 5 

Μεταβίβαση γενικών αρμοδιοτήτων στους Προϊστα¬ 
μένους Τμημάτων των Περιφερειακών Υπηρεσιών της 
Γενικής Διεύθυνσης Αναστήλωσης, Μουσείων και Τεχνι¬ 
κών Έργων του ΥΠΠΟΑ, ως εξής: 

1. Εγκρίσεις για τη θέση εγγράφων αρμοδιότητας τους 
στο Αρχείο, χορηγήσεις αντιγράφων των εγγράφων 
αυτών, γνωστοποιήσεις διοικητικών εγγράφων κατά το 
άρθρο 5 Ν. 2690/1999. 

2. Προπαρασκευαστικά, υπομνηστικά και γενικά όλα 
τα διαδικαστικά έγγραφα της αρμοδιότητάς τους. 

3. Τον Προγραμματισμό και εισήγηση για τις μετακινή¬ 
σεις εκτός έδρας των υπαλλήλων του οικείου τμήματος. 

4. Τον Προγραμματισμό και εισήγηση για τις άδειες 
επιδημίας των ΠΕ δικαιούχων υπαλλήλων του οικείου 
τμήματος. 

5. Η εισήγηση για την πρόσληψη προσωπικού για την 
εκτέλεση έργων δϊ αυτεπιστασίας από τη Διεύθυνση 
στην οποία υπάγονται. 

Άρθρο 6 

Μεταβίβαση ειδικών αρμοδιοτήτων στους Προϊστα¬ 
μένους Τμημάτων των Περιφερειακών Υπηρεσιών της 
Γ ενικής Διεύθυνσης Αναστήλωσης, Μουσείων και Τεχνι¬ 
κών Έργων του ΥΠΠΟΑ, ως εξής: 

Α. Στον Προϊστάμενο του Τμήματος Προστασίας Νε¬ 
οτέρων Μνημείων και Κινητών Πολιτιστικών Αγαθών 

1. Την κατάρτιση του ανά τριετία πορίσματος επιθε¬ 
ώρησης για την κατάσταση κάθε ακίνητου νεότερου 
μνημείου (άρθρο 4 παρ. 2 του Ν. 3028/2002). 

2. Την επιβολή στον ιδιοκτήτη ακινήτου της υποχρέ¬ 
ωσης να επιτρέψει την υπό όρους επίσκεψη νεοτέρου 
μνημείου που διατηρείται εντός της ιδιοκτησίας του, 
καθώς και τη φωτογράφηση και μελέτη αυτού (άρθρο 
9, παρ. 3 και άρθρο 11 του Ν. 3028/2002). 

3. Όλες τις ενέργειες που είναι απαραίτητες για τη 
φύλαξη και τη συντήρηση κινητών μνημείων, που ευρί- 
σκονται στην κατοχή ή την κυριότητα τρίτων (άρθρο 
27 του Ν. 3028/2002). 


4. Την υπηρεσιακή αλληλογραφία που αφορά σε ανα¬ 
ζήτηση στοιχείων τεκμηρίωσης των μνημείων. 

Β. Στον Προϊστάμενο του Τμήματος Μελετών καιΈρ- 
γων Αναστήλωσης Μνημείων, Μουσείων και Πολιτιστι¬ 
κών Κτηρίων. 

1. την υπηρεσιακή αλληλογραφία που αφορά σε ανα¬ 
ζήτηση στοιχείων τεκμηρίωσης, παθολογίας και κατά¬ 
στασης διατήρησης των μνημείων 

2. τη Χορήγηση στατιστικών στοιχείων για διεθνή κεί¬ 
μενα αρμοδιότητας τμήματος 

3. την εισήγηση για την εκπόνηση μελετών αρμοδιότη¬ 
τας του Τμήματος και ένταξη στο Πρόγραμμα Δράσης 
της Υπηρεσίας 

4. Τη μελέτη και εκτέλεση τεχνικού έργου στερέω¬ 
σης, αποκατάστασης, αναστήλωσης, συντήρησης, δι¬ 
αμόρφωσης χώρων, των προϊστορικών, κλασικών και 
ελληνιστικών μνημείων και μνημείων ρωμαϊκής περιό¬ 
δου παλαιοχριστιανικών, βυζαντινών και μεταβυζαντινών 
μνημείων, των νεοτέρων εκκλησιαστικών μνημείων, των 
νεότερων και σύγχρονων μνημείων σε συνεργασία με 
τις αντίστοιχες Εφορείες Αρχαιοτήτων και τις κεντρικές 
Υπηρεσίες της ΓΔΑΜΤΕ. Επίσης την τεχνική υποστήριξη 
των αρχαιολογικώνΈργων των Εφορειών Αρχαιοτήτων. 

5. Τη μελέτη, εκτέλεση για την επέκταση, διαρρύθμιση, 
διασκευή, επισκευή και διαμόρφωση μουσείων και πολι¬ 
τιστικών κτηρίων, όπως επίσης και του περιβάλλοντος 
χώρου των παραπάνω κτηρίων, των αρχαιολογικών απο¬ 
θηκών, φυλακίων, χώρων υγιεινής και λοιπών βοηθητικών 
κτηρίων, που εξυπηρετούν τους αρχαιολογικούς χώρους 
και για κάθε νέα κατασκευή μέσα σε αρχαιολογικούς 
χώρους, σε συνεργασία με τις αντίστοιχες Εφορείες 
Αρχαιοτήτων και τις κεντρικές Υπηρεσίες της Γ ΔΑΜΤΕ, 
ως Διευθύνουσα Υπηρεσία, σύμφωνα με το Π.Δ. 263/1987 
και το Π.Δ. 104/2014. 

Γ. Στον Προϊστάμενο του Τμήματος Διοικητικής και 
Οικονομικής Υποστήριξης 

1. Χορήγηση αναρρωτικών αδειών υπαλλήλων της 
Διεύθυνσης 

2. Χορήγηση απλών βεβαιώσεων εργασίας 

3. Διαβίβαση αναρρωτικών αδειών στις αρμόδιες Υγει¬ 
ονομικές Επιτροπές 

Αρθρο 7 

Όπου γνωμοδοτούν για τα ανωτέρω θέματα το Κε¬ 
ντρικό Αρχαιολογικό Συμβούλιο ή το Κεντρικό Συμβού¬ 
λιο Νεοτέρων Μνημείων, η αρμοδιότητα εκδόσεως των 
σχετικών διοικητικών πράξεων παραμένει στην Κεντρική 
Υπηρεσία του ΥΠ.ΠΟ.Α. 

Αρθρο 8 

1. Η απόφαση αυτή ισχύει από την ημερομηνία δημο¬ 
σίευσής της στην Εφημερίδα της Κυβερνήσεως. 

2. Από την ημερομηνία έναρξης ισχύος της παρούσας 
απόφασης καταργείται κάθε προγενέστερη ρύθμιση 
που αφορά σε θέματα που ρυθμίζονται με την παρούσα 
απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Οκτωβρίου 2014 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΤΑΣΟΥΛΑΣ 

